„IPEĽ“,

ZARIADENIE SOCIÁLNYCH SLUŽIEB LEĽA

 17, 943 65 Leľa

**Postup pred prijatím**

**do zariadenia sociálnych služieb**

V špecializovanom zariadení sa poskytuje sociálna služba fyzickej osobe, ktorá je odkázaná na pomoc inej fyzickej osoby, jej stupeň odkázanosti je najmenej IV a má zdravotné postihnutie, ktorým je najmä Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa.

1. Žiadosť o integrovaný posudok sa podáva na **tlačive určenom Ústredím práce, sociálnych vecí a rodiny**. **Prílohou** k žiadosti o integrovaný posudok je:

a) lekársky nález podľa ustanoveného vzoru alebo odborný lekársky nález lekára so špecializáciou v príslušnom špecializačnom odbore,

b) klinicko-psychologický nález funkčnej kapacity, ak fyzická osoba, ktorá žiada o integrovaný posudok, má mentálne postihnutie, neurovývinovú poruchu alebo duševnú poruchu,

c) sebahodnotiaci dotazník podľa ustanoveného vzoru,

d) doklad o tom, že fyzická osoba, ktorá žiada o integrovaný posudok, je účastníkom právnych vzťahov pri poskytovaní sociálnych služieb ako prijímateľ sociálnej služby.

2. Po obdržaní integrovaného posudku žiadateľ podá **Žiadosť o zabezpečenie poskytovania  sociálnej služby** (v ktorej si žiadateľ môže určiť 3 zariadenia sociálnych služieb, kde bude zaradený do evidencie čakateľov) na **Úrad Nitrianskeho samosprávneho kraja.** Žiadosť musí obsahovať:

* Právoplatné rozhodnutie odkázanosti na sociálnu službu súčasťou ktorého je aj posudok o odkázanosti na sociálnu službu/integrovaný posudok,
* Rozhodnutie súdu o obmedzení svojprávnosti na právne úkony a Rozhodnutie o ustanovení opatrovníka (ak ide o záujemcu s obmedzenou spôsobilosťou na právne úkony).

Adresa: Úrad Nitrianskeho samosprávneho kraja, Rázusova 2 A, 949 01 Nitra

Žiadosť si môžete stiahnuť zo stránky: <https://www.unsk.sk/Zobraz/Obsah/64857>

3. Po obdržaní Predvolania k nástupu do „IPEĽ“, Zariadenia sociálnych služieb Leľa u obvodného lekára treba vybaviť nasledovné vyšetrenia, ktoré sú potrebné k nástupu do zariadenia:

* vyšetrenie krvi anti-HIV, HBsAg, BWR
* RTG pľúc
* Vyšetrenie na bacilonosičstvo – výter z hrdla

 - výter z recta

(negatívne výsledky, nie staršie ako 3 mesiace!)

4. Prosím popísať osobné veci pred nástupom do zariadenia

5. V prípade akýchkoľvek otázok sa informujte na čísle

sociálna pracovníčka- 036/ 75 75 228

 0905 335 800

monika.pasztorova@zssipel.sk

zssipel@zssipel.sk